
LATVIJAS REPUBLIKA

DOBELES NOVADA DOME

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

DOBELES NOVADA PAŠVALDĪBAS 

ĪPAŠUMU KOMISIJAS SĒDES

PROTOKOLS
11.11.2026.                                                                                                       Nr. 2.12/2026/34                                                                                       
Sēdes sākums 14.00
Sēdi vada:   komisijas priekšsēdētāja vietnieks: Kaspars Ļaksa - Dobeles novada Centrālās pārvaldes Nekustamo īpašumu nodaļas vadītājs

   Sēdē piedalās:              
   komisijas locekļi -       Austra Apsīte – Dobeles novada Centrālās pārvaldes Nekustamo          īpašumu nodaļas vadītāja vietniece,
                                      Sandra Lasmane – Dobeles novada Centrālās pārvaldes Attīstības un

                                                    plānošanas nodaļas teritorijas plānotāja,
                                     Zaiga Judeiķe-Ose – SIA “Zaiga Vet” valdes priekšsēdētāja,
                                     Edgars Laimiņš – Dobeles novada domes deputāts (ZOOM platformā),
                                     Agris Ikaunieks - Dobeles novada Centrālās pārvaldes Nekustamo          īpašumu nodaļas Nekustamā īpašuma speciālists 
   Nepiedalās:             Jānis Ozoliņš - Dobeles novada domes priekšsēdētāja vietnieks   
 Protokolē:                     komisijas sekretāre – Austra Apsīte 

Darba kārtība:

[..]

12. Par funkcionāli nepieciešamā zemes gabala pārskatīšanas uzsākšanu Krasta ielā 2, Dobelē, Dobeles novadā.

[..]
12.
Par funkcionāli nepieciešamā zemes gabala pārskatīšanas uzsākšanu Krasta ielā 2, Dobelē, Dobeles novadā

Dobeles novada pašvaldībā (turpmāk – pašvaldība) saņemts daudzdzīvokļu dzīvojamās mājas Krasta ielā 2, Dobelē, Dobeles novadā, ar lūgumu uzsākt zemes atsavināšanas procesu.

Izskatot iesniegumu, Dobeles novada pašvaldības Īpašumu komisija (turpmāk – komisija), konstatē:
Piespiedu dalītā īpašuma privatizētajās daudzdzīvokļu mājas izbeigšanas likuma 5. panta ceturtā daļa nosaka, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu.

Dzīvojamā māja Krasta iela 2 atrodas uz privātpersonām piederoša zemes gabala Skolas iela 55, Dobele, Dobeles novads, kadastra numurs 46010124324, kopplatība 3331 m2 un pašvaldībai piederoša zemes gabala Zaļā iela 44A, Dobele, Dobeles novads, kadastra numurs 46010124330, kopplatība 6452 m2. 

Piespiedu dalītā īpašuma privatizētajās daudzdzīvokļu mājās izbeigšanas likuma 5. panta sestā daļa nosaka, ka ja pašvaldība konstatē, ka daudzdzīvokļu dzīvojamai mājai funkcionāli nepieciešamo zemesgabalu nepieciešams pārskatīt, pārskatīšanu veic likumā "Par valsts un pašvaldību dzīvojamo māju privatizāciju" noteiktajā kārtībā. Atsavināšanas tiesības izmantošanas procesu turpina pēc tam, kad pieņemts lēmums par funkcionāli nepieciešamā zemesgabala pārskatīšanu.

Lemjot par funkcionāli nepieciešamo zemesgabalu konkrētai dzīvojamai mājai, jāievēro likuma “Par valsts un pašvaldību dzīvojamo māju privatizāciju” 28. panta otrajā daļā minētie kritēriji, t.i. normatīvo regulējumu par vispārīgo teritorijas plānošanu, tajā skaitā Dobeles novada domes 2017. gada 27. jūlija saistošo noteikumu Nr.3 “Dobeles novada teritorijas plānojuma 2013.-2025. gadam grozījumu teritorijas izmantošanas un apbūves noteikumi un grafiskā daļa”, kā arī 1) esošo apbūvi; 2) apbūves parametrus; 3) pagalmu plānošanas noteikumus; 4) to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; 5) to, lai pēc privatizējamai dzīvojamai mājai funkcionāli nepieciešamā zemesgabala noteikšanas zemesgabala īpašniekam būtu iespēja izmantot atlikušo zemesgabala daļu atbilstoši noteiktajam lietošanas mērķim. Jāievēro arī Ministru kabineta 2015. gada 8. septembra noteikumos Nr.522 “Privatizējamai dzīvojamai mājai funkcionāli nepieciešamā zemesgabala noteikšanas kārtība” noteiktie nosacījumi.
Ņemot vērā iepriekš minēto un izvērtējot komisijas rīcībā esošo informāciju, konstatētos faktus un pieejamos dokumentus saistībā ar dzīvojamo māju Krasta ielā 2, funkcionāli nepieciešamais zemesgabals ir pārskatāms.

Līdz ar to saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 4.panta pirmo daļu, 5.panta ceturto, piekto un sesto daļu, likuma „Par valsts un pašvaldību dzīvojamo māju privatizāciju” 85.panta ceturto, piekto un sesto daļu, Administratīvā procesa likuma 70. panta pirmo daļu, 76.panta otro daļu, 79.panta pirmo daļu, Dobeles novada domes 2023. gada 26. janvāra sasitošo noteikumu Nr.3 “Par dzīvojamai mājai funkcionāli nepieciešamā zemes gabala pārskatīšanu Dobeles novadā” 2. punktu, 6.4. apakšpunktu, Dobeles novada pašvaldības Īpašumu komisija NOLEMJ:
1. Uzsākt pārskatīt dzīvojamai mājai Krasta ielā 2, Dobelē, Dobeles novadā funkcionāli nepieciešamā zemesgabala robežas un platību, izstrādāto zemes gabala robežu un platības pārskatīšanas priekšlikumu (pielikumā) nosūtot izvērtēšanai un viedokļa sniegšanai ieinteresētajām personām normatīvos aktos noteiktajā kārtībā.

2. Lēmumu publicēt septiņu darba dienu laikā Dobeles novada pašvaldības portālā www.dobele.lv.

3. Lēmumu var apstrīdēt Dobeles novada domē Brīvības ielā 17, Dobelē, Dobeles novadā, LV - 3701, viena mēneša laikā no tā spēkā stāšanās dienas.

Sēde slēgta plkst. 15.00
Komisijas priekšsēdētāja vietnieks                 /personīgais paraksts/                        K.Ļaksa
Komisijas sēdes protokolists                          /personīgais paraksts/                        A. Apsīte   
IZRAKSTS PAREIZS

Dobeles novada pašvaldības

vecākā lietvede G.Vīmere

2026.gada 12.novembrī
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

